Document ID: 32012R0907

UREDBA KOMISIJE (EU) št. 907/2012
z dne 20. avgusta 2012
o določitvi „seznama Prodcom“ industrijskih izdelkov za leto 2012 v skladu z Uredbo Sveta (EGS) št. 3924/91
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EGS) št. 3924/91 z dne 19. decembra 1991 o uvedbi analize industrijske proizvodnje na ravni Skupnosti (1) in zlasti člena 2(6) Uredbe,
ob upoštevanju naslednjega:
(1)
Uredba (EGS) št. 3924/91 od držav članic zahteva, naj izvajajo analizo industrijske proizvodnje na ravni Skupnosti.
(2)
Analiza o industrijski proizvodnji mora temeljiti na seznamu proizvodov, v katerem je opisana industrijska proizvodnja, ki jo je treba spremljati.
(3)
Seznam izdelkov je potreben za omogočanje usklajevanja med proizvodno in zunanjetrgovinsko statistiko ter za primerjave z nomenklaturo proizvodov Skupnosti CPA.
(4)
Seznam izdelkov, ki ga zahteva Uredba (EGS) št. 3924/91 in se imenuje „seznam Prodcom“, je skupen za vse države članice in je potreben za primerjavo podatkov med državami članicami.
(5)
Seznam Prodcom je treba posodabljati, zato je treba določiti seznam za leto 2012.
(6)
Ukrepi, predvideni s to uredbo, so v skladu z mnenjem Odbora za evropski statistični sistem, ustanovljenega z Uredbo (ES) št. 223/2009 Evropskega parlamenta in Sveta o evropski statistiki (2) -
SPREJELA NASLEDNJO UREDBO:
Člen 1
Seznam Prodcom za leto 2012 je določen v Prilogi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. avgusta 2012

Labels: 3
7
1
19